ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660013736

รายละเอียดของเรื่อง :
ขอให้แก้ไขปัญหาการจราจรติดขัด บริเวณถนนสุขสวัสดิ์ ตั้งแต่แยกประชาอุทิศ เขตราษฎร์บูรณะ แขวงบางปะกอก กรุงเทพมหานคร ไปจนถึง แขวงดาวคะนอง  เขตธนบุรี กรุงเทพมหานคร เนื่องจากผู้ร้องแจ้งว่าปัจจุบันมีถนนเส้นดังกล่าวประสบปัญหาจราจรติดขัด ซึ่งผู้ร้องมองว่าสาเหตุเกิดจากมีการยกเลิกการให้บริการเรือโดยสารขนส่งมวลชน ตั้งแต่ท่าเรือราษฎร์บูรณะ ไปยัง ท่าเรือสาทร เมื่อประมาณเดือนธันวาคม 2565 ทำให้ประชาชนที่เคยสัญจรทางเรือต้องเปลี่ยนมาสัญจรทางถนนแทน ทำให้มีปริมาณรถบนถนนเพิ่มขึ้น และประกอบกับถนนเส้นดังกล่าวมีช่องจราจรทั้งหมด 4 ช่อง แต่ปัจจุบันมีการก่อสร้างเส้นทางเดินรถไฟฟ้าสายสีม่วง จึงมีการปิดเส้นทางจราจรและเปิดให้ใช้เพียง 2 ช่องเท่านั้น จึงประสงค์ให้หน่วยที่เกี่ยวข้องพิจารณาให้มีการเดินเรือโดยสารขนส่งมวลชนตั้งแต่ท่าเรือราษฎร์บูรณะ ไปยัง ท่าเรือสาทร เช่นเดิมไปจนกว่าการก่อสร้างเส้นทางเดินรถไฟฟ้าแล้วเสร็จ และมีการเพิ่มจำนวนรอบการเดินเรือทุกๆ  15 นาที  หากเดิมนั้นการดำเนินการให้บริการเรือโดยสารขนส่งมวลชนดังกล่าว ผู้ให้บริการเป็นของบริษัทเอกชนและไม่ประสงค์จะดำเนินการต่อ ผู้ร้องอยากให้รัฐบาลเป็นผู้ให้บริการแทน จึงประสงค์ให้หน่วยงานที่เกี่ยวข้องพิจารณาดำเนินการแก้ไขปัญหาดังกล่าว เพื่ออำนวยความสะดวกและบรรเทาความเดือดร้อนให้กับผู้ร้องและประชาชนต่อไป


//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata